stanford-oval/wikipedia huggingface dataset:
Synthwave

| Synthwave |
| --- | --- |
Alkuperä:  French house, elektroninen musiikki
Alkuperämaa:  Ranska & Länsi-Eurooppa
Kehittymisen ajankohta:  2000-vuosikymmenen puoliväli – 2010-luvun alku
Kehittyneitä tyylilajeja / suuntauksia:  dreamwave, outrunwave, SciFiwave
Synthwaven 80-luvun teema näkyy myös albumien kansissa sekä musiikkivideoissa
Synthwave – myös nimillä outrun, retrowave ja futuresynth – on elektronisen musiikin tyylilaji. Synthwave on ottanut vahvasti vaikutteita 1980-luvun populaarimusiikista, sekä elokuva- ja videopelimusiikista. 2000-vuosikymmenen puolivälissä syntynyt tyylilaji kehittyi useista Internet-yhteisöistä, ja se sai laajempaa suosiota 2010-luvun alkupuolella. Synthwave on kansikuvataidetta myöten retrofuturistista: se emuloi 1980-luvun science fictionia, toimintaelokuvia ja kauhuelokuvia samaan tapaan kuin cyberpunk. Tyylilajissa näkyy nostalgia 1980-luvun kulttuuria kohtaan, ja se pyrkii tavoittamaan aikakauden tunnelman.
Tyylilajia kutsutaan myös nimellä "outrun" perustuen peliin Out Run, jossa pelaaja pystyi valitsemaan musiikin.
Aiheesta muualla

Kuvia tai muita tiedostoja aiheesta Synthwave Wikimedia Commonsissa
Mikko Lampinen (valtiopäivämies)

Mikko Lampinen (1859 Mikkelin pitäjä – 16. elokuuta 1910 Hirvensalmi) oli suomalainen kauppias, maanviljelijä ja valtiopäivämies.
Tilanomistaja Lampinen toimi Hirvensalmen kirkonkylässä kauppiaana kolmisenkymmentä vuotta. Hänellä oli myös useita luottamustoimia, hän toimi pitkään muun muassa Hirvensalmen säästöpankin esimiehenä ja rahastonhoitajana. Lampinen oli  talonpoikaissäädyssä Mäntyharjun tuomiokunnan edustaja valtiopäivillä 1899.
Steve Riley

Steve Riley konsertissa vuonna 2008.
Steve Riley (22. tammikuuta 1956 Revere, Massachusetts – 24. lokakuuta 2023) oli yhdysvaltalainen rumpali, joka oli jäsenenä W.A.S.P.-yhtyeessä vuosina 1984–1987 ja L.A. Guns -yhtyeessä vuodesta 1989 lähtien kuolemaansa saakka.
Julkaisut > W.A.S.P.

The Last Command (1985)
Inside the Electric Circus (1986)
Julkaisut > L.A. Guns

Cocked & Loaded (1989)
Hollywood Vampires (1991)
Vicious Circle (1994)
American Hardcore (1996)
Shrinking Violet (1999)
Cocked & Re-Loaded (2000)
Man in the Moon (2001)
Waking the Dead (2002)
Rips the Covers Off (2004)
Hollywood Raw (2004)
Tales from the Strip (2005)
Aiheesta muualla

KNACin haastattelu
Michaela Coel

| Michaela Coel> Michaela Ewuraba Boakye-Collinson |
| --- | --- |
 Coel vuonna 2021
Henkilötiedot
Syntynyt: 1. lokakuuta 1987 (ikä 37) Lontoo
Kansalaisuus:  Yhdistynyt kuningaskunta
Ammatti:  näyttelijä käsikirjoittaja ohjaaja näytelmäkirjailija
Aiheesta muualla
IMDb
Michaela Coel (oik. Michaela Ewuraba Boakye-Collinson; s. 1. lokakuuta 1987 Lontoo) on brittiläinen näyttelijä, käsikirjoittaja, ohjaaja ja näytelmäkirjailija. Hän loi BBC:lle ja HBO:lle televisiosarjan I May Destroy You (2020), joka voitti useita palkintoja.
Elämä

Coelin vanhemmat olivat ghanalaisia. Coel suoritti vuonna 2012 kandidaatintutkinnon Guildhall School of Music and Drama -oppilaitoksessa. Vuonna 2022 Coel valittii Royal Society of Literaturen jäseneksi.
Filmografia > Elokuvat

| Vuosi | Nimi | Roolihahmo |
| --- | --- | --- |
| 2014 | Monsters: Dark Continent | Kelly |
| 2017 | Star Wars: The Last Jedi | Vastarinnan upseeri |
| 2018 | Been So Long | Simone |
| 2022 | Black Panther: Wakanda Forever | Aneka |
Filmografia > Televisiosarjat

| Vuodet | Nimi | Roolihahmo | Lisätiedot |
| --- | --- | --- | --- |
| 2013 | Top Boy | Kayla |  |
| 2015–2017 | Chewing Gum | Tracey | Käsikirjoittaja |
| 2016–2017 | Black Mirror | Lentoemäntä/Shania |  |
| 2018 | Black Earth Rising | Kate Ashby |  |
| 2020 | I May Destroy You | Arabella | Käsikirjoittaja, ohjaaja |
Palkinnot ja ehdokkuudet > BAFTA TV Award -palkinnot

| Vuosi | Televisiosarja | Palkinto | Lopputulos |
| --- | --- | --- | --- |
| 2016 | Chewing Gum | Paras naisnäyttelijä komediassa | Voitto |
| 2021 | I May Destroy You | Paras naispääosa | Voitto |
| 2021 | I May Destroy You | Paras fiktion ohjaus | Voitto |
| 2021 | I May Destroy You | Paras draaman käsikirjoitus | Voitto |
Palkinnot ja ehdokkuudet > Primetime Emmy -palkinnot

| Vuosi | Televisiosarja | Palkinto | Lopputulos |
| --- | --- | --- | --- |
| 2021 | I May Destroy You | Paras minisarjan käsikirjoitus | Voitto |
| 2021 | I May Destroy You | Paras minisarja | Ehdokkuus |
| 2021 | I May Destroy You | Paras minisarjan naispääosa | Ehdokkuus |
| 2021 | I May Destroy You | Paras minisarjan ohjaus | Ehdokkuus |
Aiheesta muualla

Michaela Coel Internet Movie Databasessa. (englanniksi)
Svedala

| Svedala |
| --- | --- |
 Svedalan kunnantalo.
 Svedala
 Koordinaatit: 55°30′40″N, 13°13′50″E 
Valtio:   Ruotsi
Lääni:  Skånen lääni
Maakunta:  Skåne
Kunta:  Svedalan kunta
Pinta-ala:  
 – Maa:  4,89 km²
Väkiluku:  10 627
 – Väestötiheys:  2 173,2 as./km²
 Tilastotiedot koskevat taajamaa ja niiden lähteenä on Statistiska centralbyrån (SCB). Väkiluku ja maapinta-ala ovat ajankohdan 31.12.2010 mukaiset. 
Infobox OKVirheellinen NIMI-arvo: 
Svedala on samannimisen Svedalan kunnan keskustaajama. Se sijaitsee Skånen läänissä ja Skånen historiallisessa maakunnassa Etelä-Ruotsissa. Vuoden 2010 lopussa taajamassa oli 10 627 asukasta.
Svedala oli 1970-luvun alun kuntauudistukseen asti kauppala.
Väestönkehitys

| Svedalan taajaman väestönkehitys 1960–2010 |
| --- | --- | --- | --- | --- |
| Vuosi |  |  | Asukkaita |  |
| 1960 | 1960 |    | 3 116 | 3 116 |
| 1965 | 1965 |    | 3 673 | 3 673 |
| 1970 | 1970 |    | 4 071 | 4 071 |
| 1975 | 1975 |    | 5 875 | 5 875 |
| 1980 | 1980 |    | 7 520 | 7 520 |
| 1990 | 1990 |    | 8 787 | 8 787 |
| 1995 | 1995 |    | 9 168 | 9 168 |
| 2000 | 2000 |    | 9 085 | 9 085 |
| 2005 | 2005 |    | 9 593 | 9 593 |
| 2010 | 2010 |    | 10 627 | 10 627 |
Lähde: Statistiska centralbyrån (SCB).
Aiheesta muualla

Wikimedia Commonsissa on kuvia tai muita tiedostoja aiheesta .
Skånen läänin kuntien keskustaajamat
Strasbourgin tanssimania

Pieter Brueghelin kaiverrus epidemiasta.
Strasbourgin tanssimania oli Strasbourgissa vuonna 1518 tapahtunut ilmiö, jossa sadat ihmiset pakonomaisesti tanssivat itsensä uuvuksiin useiden viikkojen ajan.
14. heinäkuuta huomattiin strasbourgilaisen naisen tanssivan kadulla. Hän nukkui öisin ja jatkoi taas aamulla. Pian useat ihmiset alkoivat tanssia ja elokuussa jo sadat ihmiset tanssivat pakonomaisesti kaupungin kaduilla. Papisto sanoi ihmisten olevan Pyhän Vituksen kiroamia ja lääkärit puolestaan epäilivät tanssijoiden kärsivän veren ylikuumenemisesta. Kaupunki päätti ohjata tanssijat heille osoitettuihin tanssipaikkoihin ja järjesti heille soittajia. Ratkaisu oli katastrofi, joka pahensi tilannetta.
Tanssimania vaivasi yli 400 ihmistä, jotka tulivat yhteiskunnan alimmista luokista. Enemmistö tanssijoista oli naisia. Tanssijat uupuivat ja monet kuolivat. Aikalaiskirjoitusten arviot jopa 15 päivittäisestä kuolonuhrista lienevät kuitenkin liioiteltuja.
Syyskuussa kaupungin johto päätti kieltää julkisen tanssimisen ja tanssia jatkaneet lähetettiin Saverneen rukoilemaan anteeksiantoa Pyhän Vituksen pyhättöön. Pian epidemia päättyi. Psyykkinen epidemia muutettiin uskonnolliseksi rituaaliksi.
Myös muita tapauksia keskiajalta on dokumentoitu. Vuosien 1374, 1463 ja 1518 tapahtumien perusteella tiedetään, että tanssimisen luultiin olevan sekä aiheuttaja että sen parannus.
Mahdolliseksi syyksi on sanottu stressin aiheuttama psykoosi.
Aiheesta muualla

doi:10.1016/j.endeavour.2008.05.001
Suurkilpailu (raviurheilu)

Suurkilpailuksi kutsutaan ravikilpailua, jossa palkintosumma on huomattavasti normaalitasoa korkeampi. Suurkilpailut voivat olla avoimia kaikille saman rodun hevosille tai ne voivat olla rajattuja iän, sukupuolen tai syntymämaan mukaan. Jotkut suurkilpailuista ovat ennakkomaksullisia kilpailuja. Niissä osa palkintosummasta kerätään kilpailuun ilmoitetuilta hevosilta osallistumismaksuina.
Suurkilpailuja Suomessa

Suurkilpailuna Suomessa pidetään lähtöjä, joissa ensimmäinen palkinto on vähintään 10 000 euroa. Suomen Hippoksen sääntöjen mukaan vähintään 15 000 euron ensimmäisellä palkinnolla järjestettävään kilpailuun on oltava Hippoksen hallituksen lupa. Jokainen maakuntarata järjestää yleensä vähintään 2-3 suurkilpailua vuodessa.
Suomen suuripalkintoisin kilpailu on Vermossa juostava Finlandia-ajo, jonka ensimmäinen palkinto vuonna 2012 oli 110 000 euroa. Muita suurimpia kilpailuja ovat Kouvolan Kymi Grand Prix, Seinäjoen Prix d'Etain Royal, Mikkelin St. Michel sekä klassiset ikäluokkakilpailut Derby ja Kriterium.
Vanhin ja perinteisin suurkilpailu Suomessa on vuodesta 1924 lähtien ratkottu Ravikuninkuus. Lämminveristen puolella vanhin on vuonna 1962 ensimmäisen kerran järjestetty Suomen Mestaruus.
Kansainvälisiä suurkilpailuja

Euroopan raviliitto UET on jakanut kansainväliset suurkilpailut kolmeen eri ryhmään; Grand Slam, Group I ja Group II. Grand Slamiin kuuluvat Euroopan neljä suurinta kilpailua; Pariisin Prix d'Amerique, Tukholman Elitloppet, Napolin Lotteria ja Oslon Oslo Grand Prix.  Group I:n ensimmäisen palkinnon pitää olla vähintään 150 000 euroa ja Group II:n 50 000. Group I-kilpailuja juostaan Euroopassa vuonna 2012 36 kappaletta ja Group II-kilpailuja 65. Kunkin maan omille hevosille rajattuja ikäluokkakilpailuja ei lasketa mukaan.
Suomesta Group II:n kuuluvat Finlandia-ajo, Kymi GP, Prix Etain Royal sekä St. Michel.
Aiheesta muualla

Suomen suurkilpailukalenteri 2012 (Arkistoitu – Internet Archive)
Sortter

| Sortter |
| --- | --- |
Yritysmuoto:  Osakeyhtiö
Perustettu:  2018
Toimitusjohtaja:  Markus Huhdanpää
Puheenjohtaja:  Janne Jokela
Kotipaikka:  Helsinki, Suomi
Toiminta-alue:  Suomi, Viro
Toimiala:  Rahoitus
Tuotteet:  Lainavertailu
Liikevaihto:  5,7 m€ (2022)
Sortter on suomalainen vuonna 2018 perustettu lainavertailupalvelu. Sortter kilpailuttaa pankeilla ja muilla rahoituslaitoksilla kuukausittain yli 700 miljoonan euron arvosta lainahakemuksia kuluttajille ja yrityksille järjestämällä lainatarjoukset edullisuusjärjestykseen todellisen vuosikoron mukaan.
Pankkien luottamus ja maine

Sortter on toteuttanut vuosittain yhteistyössä Taloustutkimuksen kanssa laajan suomalaisten tyytyväisyyttä ja luottamusta pankkipalveluihin mittaavan tutkimuksen, joka julkaistiin ensimmäistä kertaa 2018.
SILE -hanke ja Sortterin avoimet tilastot

Sortter tarjoaa kulutusluottoja koskevan kuluttajadatan Suomen Akatemian strategisen tutkimuksen neuvoston rahoittamalle SILE-hankkeelle, joka pyrkii edistämään vastuullista lainsäädäntöä, joka ottaa huomioon hiljaisten toimijoiden aseman, hyvinvoinnin ja oikeudet.  Sortterin avoimet tilastot ovat olleet keväästä 2022 myös kuluttajien ja tutkijoiden avoimessa käytössä.  Sortterin keräämää kuluttajadataa on hyödynnetty myös lukuisissa luottomarkkinoita käsittelevissä opinnäytetöissä.
Tunnustukset

Sortter valittiin Fintech Farmin toimesta viiden merkittävimmän toimialaa muuttavan Fintech -yhtiön joukkoon 2024.
Stu Cook

Stu Cook esiintymässä vuonna 2016.
Stuart Alden ”Stu” Cook (s. 25. huhtikuuta 1945 Stanton, Kalifornia) on yhdysvaltalainen rockmuusikko. Hän tuli tunnetuksi Creedence Clearwater Revival -yhtyeen basistina.
Myöhemmällä urallaan Cook on toiminut muun muassa country-yhtyeessä Southern Pacific vuosina 1986–1991. Hän perusti vuonna 1995 Doug Cliffordin kanssa Creedence Clearwater Revisitedin.
Yksityiselämässään Stu on aktiivinen radioamatööri jonka harrasteen keskuudessa hänet tunnetaan kutsumerkillä N6FUP.
Diskografia > Creedence Clearwater Revival

Creedence Clearwater Revival (1968)
Bayou Country (1969)
Green River (1969)
Willy and the Poor Boys (1969)
Cosmo’s Factory (1970)
Pendulum (1970)
Mardi Gras (1972)
Diskografia > Livealbumit

Live in Europe (1973)
The Concert (1980) (Livetallenne Oakland Coliseumilta, Kaliforniasta, 31. tammikuuta, 1970.)
Diskografia > Kokoelmia

Creedence Gold (1972)
More Creedence Gold (1973)
Pre-Creedence (1975)
Chronicle (1976)
Creedence Country (1981)
The Movie Album (1985)
Chronicle 2 (1986)
The Best of Creedence Clearwater Revival (1998)
Platinum (2001)
Creedence Clearwater Revival: Box Set (2001) (Kuuden CD:n kokoelma, jossa ensimmäinen CD sisältää Tommy Fogerty & The Blue Velvets ja The Golliwogs nimillä tehtyjä kappaleita)
Bad Moon Rising: The Best of Creedence Clearwater Revival (2003)
The Singles Collection (2009)
Diskografia > Don Harrison Band

The Don Harrison Band (1976)
Red Hot (1977)
Diskografia > Rocky Erickson and The Aliens

Roky Erickson and the Aliens (1980)
The Evil One (1981)
Diskografia > Southern Pacific

Killbilly Hill 1986)
Zuma (1988)
County Line (1990)
Greatest Hits (1991)
Diskografia > Creedence Clearwater Revisited

Recollection (1998)
Szymon Ziółkowski

| Mitalit | Mitalit | Mitalit |  |
| --- | --- | --- | --- |
|  Szymon Ziółkowski |  Szymon Ziółkowski |  Szymon Ziółkowski |  |
Maa:   Puola
Miesten yleisurheilu
|  Olympialaiset  |  Olympialaiset  |  Olympialaiset  |  |
|  Kultaa | Sydney 2000 | moukarinheitto |  |
| MM-kilpailut  | MM-kilpailut  | MM-kilpailut  |  |
|  Kultaa | Edmonton 2001 | moukarinheitto |  |
|  Hopeaa | Helsinki 2005 | moukarinheitto |  |
|  Hopeaa | Berliini 2009 | moukarinheitto |  |
| Yleisurheilun EM-kilpailut  | Yleisurheilun EM-kilpailut  | Yleisurheilun EM-kilpailut  |  |
|  Pronssia | Helsinki 2012 | moukarinheitto |  |
Szymon Jerzy Ziółkowski (s. 1. heinäkuuta 1976 Poznań, Puola) on uransa päättänyt puolalainen moukarinheittäjä, olympiavoittaja ja maailmanmestari.
Ziółkowskin ensimmäiset aikuisten arvokisat olivat 1995 MM-kilpailut Göteborgissa, missä hän ei kuitenkaan selviytynyt loppukilpailuun. Kolme vuotta myöhemmin Budapestin EM-kisoissa hän sijoittui viidenneksi tuloksella 78,16. Vuonna 1999 hän sijoittui Euroopan Cupin superliigan moukarikilpailussa toiseksi mutta jäi Sevillan MM-kisoissa karsintoihin.
Vuonna 2000 Sydneyn olympialaisissa Ziółkowski voitti kultamitalin tuloksella 80,02. Aikaisemmin samana vuonna hän oli heittänyt Varsovassa silloisen oman ennätyksensä 81,42. Hän voitti kultaa myös seuraavana vuonna Edmontonin MM-kisoissa Puolan ennätystuloksella 83,38. Aikaisemmin samana vuonna hän oli voittanut moukarikisan Euroopan cupin superliigassa. 2002 Münchenin EM-kisoissa hän heitti karsinnoissa 77,17, mikä ei riittänyt loppukilpailupaikkaan. Vuoden 2003 MM-kisat jäivät häneltä loukkaantumisen takia väliin. Vuonna 2004 hän voitti jälleen moukarikisan Euroopan cupin superliigassa, mutta Ateenan olympialaisissa hän ei selviytynyt loppukilpailuun.
Ziółkowski voitti 2005 Euroopan cupin superliigan kilpailun ja sijoittui alun perin kolmanneksi Helsingin MM-kisoissa 2005 tuloksella 79,35. Hän nousi vuosia myöhemmin hopealle Ivan Tsih’anin dopinghylkäyksen jälkeen. Vuonna 2006 Ziółkowski voitti Euroopan talviheittocupin sekä jälleen Euroopan cupin superliigan kilpailun. Göteborgin EM-kilpailuissa 2006 hän oli neljäs. Osakan MM-kilpailuissa 2007 ja Pekingin olympialaisissa 2008 hän sijoittui seitsemänneksi. Berliinin MM-kisoissa 2009 Ziółkowski saavutti hopeaa tuloksella 79,30. Barcelonan EM-kilpailuissa 2010 hän sijoittui viidenneksi tuloksella 77,99 m ja Daegun MM-kilpailuissa 2011 seitsemänneksi tuloksella 77,64 m. Ziółkowski voitti pronssia Helsingin EM-kilpailuissa 2012 tuloksella 76,67. Lontoon olympialaisissa hän sijoittui seitsemänneksi.
Puolan mestaruuksia Ziółkowski on voittanut neljätoista (1996–1997, 1999–2002, 2004–2009, 2011, 2013). Kuulaa hän on työntänyt parhaimmillaan 15,25 (1995) ja heittänyt kiekkoa 49,44 (1997). Hän on 192 senttimetriä pitkä ja painaa 120 kilogrammaa. Seuratasolla hän edusti AZS Poznańia.
Ziółkowski päätti uransa heinäkuussa 2016.
Mikko Lasaroff

Mikko Lasaroff (s. 1978) on suomalainen lentopalloilija, joka pelaa tällä hetkellä Joensuun Riennossa, lentopallon SM-liigassa. Hän on Joensuun Riennon kasvatti sekä nykyisen edustusjoukkueen tärkeä lenkki. Lasaroff on ammatiltaan palomies-sairaankuljettaja. Hänen enimmäisulottuvuutensa on 330 cm.
Strasbourgin isku 2018

| Strasbourgin isku 2018 |
| --- | --- |

  Strasbourg 
Paikka:  Strasbourg, Ranska
Ajankohta:  11. joulukuuta 2018  19.50
Iskutyyppi:  ammuskelu
Kuolleita:  5
Haavoittuneita:  11
Epäilty/epäillyt:  Chérif Chekatt
Tekoväline:  Modèle 1892 -revolveri, puukko
Strasbourgin isku oli 11. joulukuuta 2018 Strasbourgissa, Ranskassa Strasbourgin katedraalin edessä sijaitsevalla torilla tapahtunut ammuskelu. Torilla oli tapahtuma-aikaan kello 19.50 joulutori. Poliisi tutkii tekoa terrori-iskuna. Iskussa kuoli aluksi kolme ihmistä ja neljäs julistettiin myöhemmin aivokuolleeksi. Lisäksi 12 haavoittui. Iskun tekijäksi epäilty radikaali islamisti Chérif Chekatt kuoli poliisin ampumana Strasbourgissa 13. joulukuuta. Myöhemmin myös viides uhri kuoli.
Ranskassa terrorismihälytys nostettiin korkeimmalle tasolle ja Ranskan hallitus vetosi aikaisempana viikonloppuna mellakoineisiin, että nämä jättäisivät mielenosoitukset seuraavana viikonloppuna väliin.
Aiheesta muualla

Kuvia tai muita tiedostoja aiheesta Strasbourgin isku 2018 Wikimedia Commonsissa
Substance 1977–1980

| Substance Joy Division |
| --- | --- | --- |

Studioalbumin tiedot
 Julkaistu: 11. heinäkuuta 1988
 Tuottaja(t): Martin Hannett, Joy Division
 Tyylilaji: post-punk, punk rock, goottirock
 Kesto: 37.52
 Levy-yhtiö: Factory Records
Joy Divisionin muut julkaisut
| Still 1981 | Substance 1988 | The Peel Sessions 1990 |
Substance 1977–1980 (tai lyhyesti Substance) on vuosina 1976–1980 toimineen brittiläisen rock-yhtyeen Joy Divisionin vuonna 1988 julkaistu singlekokoelma. Mitään kokoelman raidoista ei ole julkaistu yhtyeen varsinaisilla studioalbumeilla paitsi ”She’s Lost Control” albumilla Unknown Pleasures.
Kokoelma julkaistiin suurimmiksi osin sen takia koska monet yhtyeen singlejulkaisujen kappaleet eivät päätyneet yhtyeen studioalbumeille, vaikka monet nousivat klassikoiksi ja ”Love Will Tear Us Apart” oli yhtyeen ainut varsinainen hitti.
Alkuperäinen vuonna 1988 julkaistu vinyyliversio sisälsi kymmenen kappaletta kun taas pari vuotta myöhemmin julkaistu versio sisälsi vinyyliversion kappalelistan lisäksi kuusi muuta kappaletta.
Kappalelista

Warsaw
EP:ltä An Ideal for Living 1978
Leaders of Men
EP:ltä An Ideal for Living 1978
Digital
Albumilta Still 1981
Autosuggestion
Aiemmin ennenjulkaisematon studioraita
Nauhoitettu 1979
Transmission
Singleltä Transimission 1979)
She's Lost Control
Albumilta Unknown Pleasures 1979
Singleltä Atmosphere 1980
Incubation
Singleltä Komakino 1980
Dead Souls
Singleltä Licht und Blindheit 1980
Atmosphere
Singleiltä Licht und Blindheit 1980 ja Atmosphere 1980)
Love Will Tear Us Apart
Singleltä Love Will Tear Us Apart 1980
Kappalelista > CD version muut kappaleet

No Love Lost (An Ideal for Living EP 1978)
Failures (An Ideal for Living EP 1978)
Glass (albumilta Still 1981)
From Safety to Where...? (ennenjulkaisematon)
Novelty (Transmission-singlen b-puoli 1979)
Komakino (samannimisen singlen a-puoli 1980)
These Days (Love Will Tear Us Apart singlen b-puoli 1980)
Monin kieli

| Moni |
| --- | --- |
Ajoitus:   Indonesia
Kielitieteellinen luokitus
Kielikunta:  yleisuusiguinealaiset kielet
Kieliryhmä:  paniaijärvien kielet
ISO 639-3:  mnz
 Ohje 
Moni on paniaijärvien kieliin kuuluva kieli, jota puhutaan Papualla, Indonesiassa. Kielen katsotaan olevan elinvoimainen ja sen lähimpiä sukulaiskieliä ovat mm. ekari ja wolani.
Synti ja syöpä (albumi)

| Synti ja syöpä Erkki & Aulis |
| --- | --- | --- |

Studioalbumin tiedot
 Äänitetty : 1982–1984
 Julkaistu: 12. huhtikuuta 2006
 Formaatti: CD
 Tyylilaji: komedia
 Levy-yhtiö: Poko Records
Erkin & Auliksen muut julkaisut
| Synti ja syöpän pojan koston paluu 1984 | Synti ja syöpä 2006 |   |
Synti ja syöpä on suomalaisen vuosina 1982–1984 toimineen huumoriryhmän Erkki & Aulis vuonna 2006 julkaistu albumi.
Albumi sisältää uudelleenremasteroituna ryhmän 1980-luvulla julkaistut C-kasetit Synti ja syöpä sekä Synti ja syöpän pojan koston paluu.
Kappaleet

| --- | --- |
 Synti ja syöpä (1982) Urjalan keuhkotautiparantola – 0.36  Taivas – 0.14  Jumala ja poika – 0.22  "Rokkia ikä kaikki" – 4.23  Prinssi Charlesin haastattelu – 0.47  Korvatunturi – 0.14  Jämsänkosken varit – 3.57  "Polliisi ja hiljaisen miehen salaisuus" – 1.42  Lapsitrilogia – 2.22  Erkki ja Esinahat -haastattelu – 2.08  Uskontokotvanen – 1.28  Punahilkka & viidakko (Medley) – 4.37  Puhuva Paska – 2.31  Pelastusarmeijan ammusvarasto – 0.15  Drinkkibaarin arkea – 1.29  Hengellisen musiikin puhelintoivekonsertti – 0.31  Tri Nokkonen ja Monty Pythonin arvoitus – 0.25  Jälkeen jääneet nauhat – 2.53 :  Synti ja syöpän pojan koston paluu (1984) Tohtori Niedermeier ja Tokion lapsipoliisikomisario – 2.20  Äänenmurros ja kunnallispoliitikka – 1.14  Puhuvan Paskan kosto – 3.09  Ouagadougou-trilogia a. Uutiset – 0.43  Ouagadougou-trilogia b. Junat – 2.05  Naurunkerääjä ´83 – 4.35  Itsemurhaajan ensiapupuhelin – 1.53  Ouagadougou-go-go – 0.28  Portti vapauteen – 0.35  Urjalan keuhkotautiparantola - paluu – 0.33  Juma ja vuohi sumblimoivat – 2.36  Wallenbergille pellavapää – 1.09  Aulis & Erkki – 0.19  97. filippiiniläisen moniottelun MM-kisat – 3.27  Jumala puhelimessa – 0.52  Heikki Hietamiehen murha – 2.23  Rippituoli – 4.49  Häät – 2.34  Pieruja ja uutisia – 1.58
Aiheesta muualla

Hyypiö FM - Erkki ja Aulis "Synti ja syöpä"
Noise.fi: Erkki & Aulis - Synti Ja Syöpä
Suurlahdensalo

"Suurlahdensalo"
| --- | --- |
Sijainti:  Mikkeli Etelä-Savo Suomi
Vesialue:  Saimaa: Louhivesi, Yövesi
Korkein kohta:  135 m mpy. 
Pinta-ala:  50 – 60 km²  
| --- | --- |
Asutuskeskukset:  Toijola, Tiirola, Suurlahti, Ruokoniemi
muokkaa - muokkaa wikitekstiä - muokkaa Wikidataa
Suurlahdensalo  on saari varsinaisella Saimaalla Louhiveden ja Yöveden välissä Mikkelin Ristiinassa Etelä-Savossa. Saari on muodostunut kanavatyön seurauksena, jolloin niemen kärki irrotettiin tyvestään Someenjärven kohdalta vuonna 1877 . Saarella ei ole karttanimeä eivätkä paikalliset kutsu saarta tällä nimellä. Ei edes niemimaalla, josta saari on kanavilla irroitettu, ole omaa karttanimeä. Kyseistä nimeä on ehdottanut Ari Manninen esimerkiksi kirjassaan Saimaa – koko tarina. Saari on Mannisen mukaan Saimaan kahdeksanneksi suurin ja Suomen yhdeksänneksi suurin saari.
Historiaa > Asutus

Lappeenrannan seudun taloudellisessa kartassa vuodelta 1928 muodosti Toijolan kylä nykyistä suuremman yhteisön. Sen muodosti ainakin kuusi maatilaa ja muutamia torppia. Tiirola oli neljän talon kylä, Suurlahdella seitsemän talon ja Ruokoniemi viiden talon kylä. Lisäksi oli Juottilan ja Karhilan kulmakunnat ja lisäksi siellä täällä haja-asutusta.
Historiaa > Kanavat

Louhiveden ja Yöveden välillä liikuttiin veneellä matalien salmien kautta ja kapeiden kannaksien yli venettä veteämällä. Suurilla laivoilla tuli kiertää Hurissalo Lietveden ja Luonterin kautta, missä oli syvempää. Laivojen kasvaessa kaupallisen liikenteen alkuaikoina syntyi yhteisöllinen tarve raivata näillekin laivoille oikaisuväyliä. Ensimmäiseksi ruopattiin Vuolteen kanava vuonna 1836. Se jäi mutkaiseksi väyläksi eikä sitä voineet käyttää aivan suurimmat laivat. Tähän ongelmaan löydettiin ratkaisu katkaisemalla Ristiinasta alkava pitkä niemi Someenjärven kohdalta. Järvi yhdistettiin Saimaaseen rakentamalla kaksi avokanavaa. Eteläisempi Kirkkotaipaleen kanava yhdisti järven Yöveteen ja järven pohjoispäästä kaivettiin Kevonniemen läpi Varkaantaipaleen kanava . Kanavat otettiin käyttöön vuonna 1877.
Monimutkaisuus (kirja)

| Monimutkaisuus Elävän olemassaolomme perusta |
| --- | --- |

Kirjailija:  Kari Enqvist
Genre:  fysiikka
Kustantaja:  WSOY
Julkaistu:  2007
Ulkoasu:  sidottu
Sivumäärä:  211
ISBN:  978-951-0-32679-4
Löydä lisää kirjojaKirjallisuuden teemasivulta
Monimutkaisuus: elävän olemassaolomme perusta on Kari Enqvistin vuonna 2007 ilmestynyt kirja fysiikasta. Enqvist käsittelee todellisuuden ilmiöiden syntyä energian, entropian ja emergenssin käsitteiden kautta